CELEX: 32020R1272
Language: el
Date: 2020-06-04 00:00:00
Title: Κατ’ εξουσιοδότηση κανονισμός (ΕΕ) 2020/1272 της Επιτροπής της 4ης Ιουνίου 2020 για την τροποποίηση και διόρθωση του κατ’ εξουσιοδότηση κανονισμού (ΕΕ) 2019/979 για τη συμπλήρωση του κανονισμού (EE) 2017/1129 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τις βασικές χρηματοοικονομικές πληροφορίες στο περιληπτικό σημείωμα ενημερωτικού δελτίου, τη δημοσίευση και την ταξινόμηση των ενημερωτικών δελτίων, τις διαφημίσεις για κινητές αξίες, τα συμπληρώματα του ενημερωτικού δελτίου και την πύλη κοινοποίησης (Κείμενο που παρουσιάζει ενδιαφέρον για τον ΕΟΧ)

14.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 300/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/1272 ΤΗΣ ΕΠΙΤΡΟΠΗΣ
         της 4ης Ιουνίου 2020
         για την τροποποίηση και διόρθωση του κατ’ εξουσιοδότηση κανονισμού (ΕΕ) 2019/979 για τη συμπλήρωση του κανονισμού (EE) 2017/1129 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τις βασικές χρηματοοικονομικές πληροφορίες στο περιληπτικό σημείωμα ενημερωτικού δελτίου, τη δημοσίευση και την ταξινόμηση των ενημερωτικών δελτίων, τις διαφημίσεις για κινητές αξίες, τα συμπληρώματα του ενημερωτικού δελτίου και την πύλη κοινοποίησης
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2017/1129 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, σχετικά με το ενημερωτικό δελτίο που πρέπει να δημοσιεύεται κατά τη δημόσια προσφορά κινητών αξιών ή κατά την εισαγωγή κινητών αξιών προς διαπραγμάτευση σε ρυθμιζόμενη αγορά και την κατάργηση της οδηγίας 2003/71/ΕΚ (1), και ιδίως το άρθρο 7 παράγραφος 13, το άρθρο 21 παράγραφος 13 και το άρθρο 23 παράγραφος 7,
         Εκτιμώντας τα ακόλουθα:
         
                     (1)
                  
                  
                     Σύμφωνα με τον κατ’ εξουσιοδότηση κανονισμό (ΕΕ) 2019/979 της Επιτροπής (2), οι εκδότες κινητών αξιών μετατρέψιμων ή ανταλλάξιμων με μετοχές τρίτων υποχρεούνται επί του παρόντος, στις περιπτώσεις που απαριθμούνται στο άρθρο 18 του εν λόγω κανονισμού, να δημοσιεύουν συμπλήρωμα του ενημερωτικού τους δελτίου. Αντιθέτως, ο κατ’ εξουσιοδότηση κανονισμός (ΕΕ) αριθ. 382/2014 της Επιτροπής (3), ο οποίος αντικαταστάθηκε από τον κατ’ εξουσιοδότηση κανονισμό (ΕΕ) 2019/979, δεν απαιτούσε από τους εν λόγω εκδότες να δημοσιεύουν συμπλήρωμα στις περιπτώσεις αυτές. Δεδομένου ότι οι εν λόγω κανόνες έχει αποδειχθεί ότι λειτουργούν ικανοποιητικά και δεν έχουν επηρεάσει το επίπεδο προστασίας των επενδυτών, όλες οι αναφορές σε εκδότες κινητών αξιών μετατρέψιμων ή ανταλλάξιμων με μετοχές τρίτων θα πρέπει να διαγραφούν από τον κατάλογο που περιλαμβάνεται στο άρθρο 18 παράγραφος 1 του κατ’ εξουσιοδότηση κανονισμού (ΕΕ) 2019/979.
                  
               
                     (2)
                  
                  
                     Για να διαθέτουν οι επενδυτές συγκριτική επισκόπηση της εξέλιξης της κατάστασης ταμειακών ροών των μη χρηματοοικονομικών οντοτήτων που εκδίδουν μετοχικές κινητές αξίες, η στήλη που αφορά τις πληροφορίες για τις ταμειακές ροές των δύο ετών που προηγούνται του έτους του ενημερωτικού δελτίου θα πρέπει να προστεθεί στον πίνακα 3 του παραρτήματος I του κατ’ εξουσιοδότηση κανονισμού (ΕΕ) 2019/979.
                  
               
                     (3)
                  
                  
                     Στο πεδίο 26 του παραρτήματος VII του κατ’ εξουσιοδότηση κανονισμού (ΕΕ) 2019/979 σχετικά με τα πιστοποιητικά αποθετηρίου αναφέρεται ο κωδικός «DRCP». Ωστόσο, στο πεδίο αυτό θα πρέπει να αναφέρεται ο κωδικός «DPRS», που είναι η αναφορά που χρησιμοποιείται στο σύστημα δεδομένων αναφοράς χρηματοπιστωτικών μέσων (FIRDS), το οποίο τελεί υπό τη διαχείριση της Ευρωπαϊκής Αρχής Κινητών Αξιών και Αγορών (ESMA) σύμφωνα με τον κανονισμό (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου (4).
                  
               
                     (4)
                  
                  
                     Συνεπώς, ο κατ’ εξουσιοδότηση κανονισμός (ΕΕ) 2019/979 θα πρέπει να τροποποιηθεί αναλόγως.
                  
               
                     (5)
                  
                  
                     Στην τσεχική, την αγγλική, την πορτογαλική και τη σλοβακική γλωσσική έκδοση του άρθρου 21 του κατ’ εξουσιοδότηση κανονισμού (ΕΕ) 2019/979 έχει παραλειφθεί μια λέξη, γεγονός που καθιστά την εν λόγω διάταξη δυσνόητη. Η εν λόγω διάταξη θα πρέπει να διορθωθεί αναλόγως.
                  
               
                     (6)
                  
                  
                     Ο παρών κανονισμός βασίζεται στα σχέδια ρυθμιστικών τεχνικών προτύπων που υπέβαλε η Ευρωπαϊκή Αρχή Κινητών Αξιών και Αγορών (ESMA) στην Επιτροπή.
                  
               
                     (7)
                  
                  
                     Για λόγους ασφάλειας δικαίου, τα περιληπτικά σημειώματα των ενημερωτικών δελτίων που εγκρίθηκαν μεταξύ της 21ης Ιουλίου 2019 και της 16ης Σεπτεμβρίου 2020 θα πρέπει να εξακολουθήσουν να ισχύουν έως τη λήξη της ισχύος των εν λόγω ενημερωτικών δελτίων.
                  
               
                     (8)
                  
                  
                     Ο κανονισμός (ΕΕ) 2017/1129 και ο κατ’ εξουσιοδότηση κανονισμός (ΕΕ) 2019/979 τέθηκαν σε εφαρμογή στις 21 Ιουλίου 2019. Για λόγους ασφάλειας δικαίου και για τη διασφάλιση της ορθής λειτουργίας της πύλης κοινοποίησης ενημερωτικών δελτίων, το άρθρο 1 σημεία 1, 3 και 4 και το άρθρο 2 του παρόντος κατ’ εξουσιοδότηση κανονισμού θα πρέπει να έχουν την ίδια ημερομηνία εφαρμογής με τον κανονισμό (ΕΕ) 2017/1129 και τον κατ’ εξουσιοδότηση κανονισμό (ΕΕ) 2019/979.
                  
               
                     (9)
                  
                  
                     Δεδομένου του επείγοντος χαρακτήρα του ζητήματος και του περιορισμένου πεδίου εφαρμογής και αντικτύπου των σχεδίων ρυθμιστικών προτύπων στα οποία βασίζεται ο παρών κανονισμός, η ESMA δεν διενήργησε ανοικτές δημόσιες διαβουλεύσεις ούτε ανέλυσε τα ενδεχόμενα συναφή κόστη και τις ωφέλειες. Η ESMA ζήτησε τη γνώμη της ομάδας συμφεροντούχων κινητών αξιών και αγορών, η οποία συστάθηκε σύμφωνα με το άρθρο 37 του κανονισμού (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου (5),
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τροποποιήσεις του κατ’ εξουσιοδότηση κανονισμού (ΕΕ) 2019/979
            Ο κατ’ εξουσιοδότηση κανονισμός (ΕΕ) 2019/979 τροποποιείται ως εξής:
            
                        1)
                     
                     
                        το άρθρο 18 παράγραφος 1 τροποποιείται ως εξής:
                        
                                    α)
                                 
                                 
                                    στο στοιχείο α), τα σημεία i) και ii) αντικαθίστανται από το ακόλουθο κείμενο:
                                    
                                                «i)
                                             
                                             
                                                εκδότη, όταν το ενημερωτικό δελτίο αφορά μετοχές ή άλλες κινητές αξίες που ισοδυναμούν με μετοχές·
                                             
                                          
                                                ii)
                                             
                                             
                                                εκδότη των υποκείμενων μετοχών ή άλλων κινητών αξιών που ισοδυναμούν με μετοχές στην περίπτωση των κινητών αξιών που αναφέρονται στο άρθρο 19 παράγραφος 2 ή στο άρθρο 20 παράγραφος 2 του κατ’ εξουσιοδότηση κανονισμού (ΕΕ) 2019/980·»·
                                             
                                          
                              
                                    β)
                                 
                                 
                                    στο στοιχείο δ), τα σημεία i) και ii) αντικαθίστανται από το ακόλουθο κείμενο:
                                    
                                                «i)
                                             
                                             
                                                εκδότη, όταν το ενημερωτικό δελτίο αφορά μετοχές ή άλλες κινητές αξίες που ισοδυναμούν με μετοχές·
                                             
                                          
                                                ii)
                                             
                                             
                                                εκδότη των υποκείμενων μετοχών ή άλλων κινητών αξιών που ισοδυναμούν με μετοχές όταν το ενημερωτικό δελτίο αφορά τις κινητές αξίες που αναφέρονται στο άρθρο 19 παράγραφος 2 ή στο άρθρο 20 παράγραφος 2 του κατ’ εξουσιοδότηση κανονισμού 2019/980·»·
                                             
                                          
                              
                                    γ)
                                 
                                 
                                    το στοιχείο ε) αντικαθίσταται από το ακόλουθο κείμενο:
                                    
                                                «ε)
                                             
                                             
                                                όταν τρίτα μέρη προβαίνουν σε νέα δημόσια προσφορά εξαγοράς, όπως ορίζεται στο άρθρο 2 παράγραφος 1 στοιχείο α) της οδηγίας 2004/25/ΕΚ του Ευρωπαϊκού Κοινοβουλίου και του Συμβουλίου (*1) ή καθίσταται διαθέσιμο το αποτέλεσμα οποιασδήποτε προσφοράς εξαγοράς σε σχέση με οποιοδήποτε από τα ακόλουθα:
                                                
                                                            i)
                                                         
                                                         
                                                            το μετοχικό κεφάλαιο του εκδότη, όταν το ενημερωτικό δελτίο αφορά μετοχές ή άλλες κινητές αξίες που ισοδυναμούν με μετοχές·
                                                         
                                                      
                                                            ii)
                                                         
                                                         
                                                            το μετοχικό κεφάλαιο του εκδότη των υποκείμενων μετοχών ή άλλων κινητών αξιών που ισοδυναμούν με μετοχές, όταν το ενημερωτικό δελτίο αφορά τις κινητές αξίες που αναφέρονται στο άρθρο 19 παράγραφος 2 ή στο άρθρο 20 παράγραφος 2 του κατ’ εξουσιοδότηση κανονισμού (ΕΕ) 2019/980·
                                                         
                                                      
                                                            iii)
                                                         
                                                         
                                                            το μετοχικό κεφάλαιο του εκδότη των υποκείμενων μετοχών πιστοποιητικών αποθετηρίου όταν το ενημερωτικό δελτίο έχει καταρτιστεί σύμφωνα με τα άρθρα 6 και 14 του κατ’ εξουσιοδότηση κανονισμού 2019/980 της Επιτροπής·
                                                         
                                                      
                                          
                                       (*1)  Οδηγία 2004/25/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, σχετικά με τις δημόσιες προσφορές εξαγοράς (ΕΕ L 142 της 30.4.2004, σ. 12).»·"
                        
                                 
                              
                                    δ)
                                 
                                 
                                    στο στοιχείο στ), τα σημεία i) και ii) αντικαθίστανται από το ακόλουθο κείμενο:
                                    
                                                «i)
                                             
                                             
                                                μετοχές ή άλλες κινητές αξίες που ισοδυναμούν με μετοχές·
                                             
                                          
                                                ii)
                                             
                                             
                                                κινητές αξίες που αναφέρονται στο άρθρο 19 παράγραφος 2 του κατ’ εξουσιοδότηση κανονισμού (ΕΕ) 2019/980·»·
                                             
                                          
                              
                                    ε)
                                 
                                 
                                    το στοιχείο η) αντικαθίσταται από το ακόλουθο κείμενο:
                                    
                                                «η)
                                             
                                             
                                                στην περίπτωση ενημερωτικού δελτίου που αφορά μετοχές ή άλλες κινητές άξιες που ισοδυναμούν με μετοχές ή τις κινητές αξίες που αναφέρονται στο άρθρο 19 παράγραφος 2 ή στο άρθρο 20 παράγραφος 2 του κατ’ εξουσιοδότηση κανονισμού (ΕΕ) 2019/980, μια νέα σημαντική χρηματοοικονομική δέσμευση είναι πιθανό να οδηγήσει σε σημαντική μεταβολή της συνολικής κατάστασης κατά την έννοια του άρθρου 1 στοιχείο ε) του εν λόγω κατ’ εξουσιοδότηση κανονισμού·»·
                                             
                                          
                              
                  
                        2)
                     
                     
                        παρεμβάλλεται το ακόλουθο άρθρο 22α:
                        
                           «Άρθρο 22α
                           Περιληπτικά σημειώματα των ενημερωτικών δελτίων που εγκρίθηκαν μεταξύ της 21ης Ιουλίου 2019 και της 16ης Σεπτεμβρίου 2020 για μη χρηματοοικονομικές οντότητες που εκδίδουν μετοχικές κινητές αξίες
                           Τα περιληπτικά σημειώματα των ενημερωτικών δελτίων που περιέχουν τις πληροφορίες που αναφέρονται στον πίνακα 3 του παραρτήματος I και που εγκρίθηκαν μεταξύ της 21ης Ιουλίου 2019 και της 16ης Σεπτεμβρίου 2020 εξακολουθούν να ισχύουν έως τη λήξη της ισχύος των εν λόγω ενημερωτικών δελτίων.»·
                        
                     
                  
                        3)
                     
                     
                        το παράρτημα I τροποποιείται σύμφωνα με το παράρτημα 1 του παρόντος κανονισμού·
                     
                  
                        4)
                     
                     
                        το παράρτημα VII τροποποιείται σύμφωνα με το παράρτημα 2 του παρόντος κανονισμού.
                     
                  
         
            Άρθρο 2
            (Δεν αφορά το ελληνικό κείμενο)
         
         
            Άρθρο 3
            Έναρξη ισχύος και εφαρμογή
            Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Ωστόσο, το άρθρο 1 σημεία 1, 3 και 4 και το άρθρο 2 εφαρμόζονται από την 21η Ιουλίου 2019.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 4 Ιουνίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 168 της 30.6.2017, σ. 12.
         
            (2)  Κατ’ εξουσιοδότηση κανονισμός (ΕΕ) 2019/979 της Επιτροπής, της 14ης Μαρτίου 2019, για τη συμπλήρωση του κανονισμού (EE) 2017/1129 του Ευρωπαϊκού Κοινοβουλίου και του Συμβουλίου όσον αφορά ρυθμιστικά τεχνικά πρότυπα σχετικά με τις βασικές χρηματοοικονομικές πληροφορίες στο περιληπτικό σημείωμα ενημερωτικού δελτίου, τη δημοσίευση και την ταξινόμηση των ενημερωτικών δελτίων, τις διαφημίσεις για κινητές αξίες, τα συμπληρώματα του ενημερωτικού δελτίου και την πύλη κοινοποίησης, και για την κατάργηση του κατ’ εξουσιοδότηση κανονισμού (ΕΕ) αριθ. 382/2014 της Επιτροπής και του κατ’ εξουσιοδότηση κανονισμού (ΕΕ) 2016/301 της Επιτροπής (ΕΕ L 166 της 21.6.2019, σ. 1).
         
            (3)  Κατ’ εξουσιοδότηση κανονισμός (EE) αριθ. 382/2014 της Επιτροπής, της 7ης Μαρτίου 2014, που συμπληρώνει την οδηγία 2003/71/ΕΚ του Ευρωπαϊκού Κοινοβουλίου και του Συμβουλίου όσον αφορά τα ρυθμιστικά τεχνικά πρότυπα για τη δημοσίευση συμπληρωμάτων του ενημερωτικού δελτίου (ΕΕ L 111 της 15.4.2014, σ. 36).
         
            (4)  Κανονισμός (ΕΕ) αριθ. 600/2014 του Ευρωπαϊκού Κοινοβουλίου και του Συμβουλίου, της 15ης Μαΐου 2014, για τις αγορές χρηματοπιστωτικών μέσων και για την τροποποίηση του κανονισμού (ΕΕ) αριθ. 648/2012 (ΕΕ L 173 της 12.6.2014, σ. 84).
         
            (5)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).
      
      
         
            ΠΑΡΑΡΤΗΜΑ 1
            Στο παράρτημα I του κατ’ εξουσιοδότηση κανονισμού (ΕΕ) 2019/979, ο πίνακας 3 αντικαθίσταται από τον ακόλουθο πίνακα:
            
               
                  «Πίνακας 3
               
               
                  Κατάσταση ταμειακών ροών για μη χρηματοοικονομικές οντότητες (μετοχικές κινητές αξίες)
               
               
                            
                        
                        
                           
                              Έτος
                           
                        
                        
                           
                              Έτος -1
                           
                        
                        
                           
                              Έτος -2
                           
                        
                        
                           
                              Ενδιάμεση τιμή
                           
                        
                        
                           
                              Συγκριτική ενδιάμεση τιμή για την ίδια περίοδο του προηγούμενου έτους
                           
                        
                     
                           
                              *Σχετικές καθαρές ταμειακές ροές από λειτουργικές δραστηριότητες και/ή ταμειακές ροές από επενδυτικές δραστηριότητες και/ή μετρητά από χρηματοδοτικές δραστηριότητες»
                        
                        
                            
                        
                        
                            
                        
                        
                            
                        
                        
                            
                        
                        
                            
                        
                     
         
      
      
         
            ΠΑΡΑΡΤΗΜΑ 2
            Στον πίνακα 1 του παραρτήματος VII του κατ’ εξουσιοδότηση κανονισμού (ΕΕ) 2019/979, στη στήλη «Μορφότυπος και πρότυπο που πρέπει να χρησιμοποιούνται για την υποβολή στοιχείων», στην καταχώριση 26, ο κωδικός «DRCP» αντικαθίσταται από τον κωδικό «DPRS».